 ترقب كبير يسود ف الأوساط ديال وزارو الداخلية. وحسب مصادر خاصة، لـ”كود”، فإن حركة تعيينات جديدة غادي تشمل عدد من الولاة والعمال وغادي سيتم الإفراج عليها في غضون الأيام المقبلة. وأفادت مصادر “كود”، أن هاد الحركة غادي تعصف بعدد من العمال والقياد ورؤساء الدوائر، سيما اللي كانو محط تقارير خايبة توصلات بيها المفتشية العامة ديال الإدارة الترابية. وفي الوقت اللي ما تسرب فيه حتى شي خبار على الأسماء المتحمل أن تعصف بها هاد اللاّئحة، توقعت مصادر “كود” ان تشمل بعض رجال السلطة اللي كانت المفتشية العامة سلات التحقيق معاهوم بسبب تسجيل بعض الاختلالات المهنية وعدم تفعالهم الإيجابي من عدد من القضايا بحال البناء العشوائي والفراشة. وبالنسبة للعمال والولاة لي غادي تشملهوم هاد الحركة، أفادت مصادر “كود” بالقول: “محتمل جدا تشمل المسؤولين لي محركوش العجلة الاقتصادية ديال الأقاليم والمدن المكلفين بتدبير شؤونها”. 
خاص.. تغيّيرات مرتقبة فصفوف الولاة والعمال